PARLAMENTUL ROMÂNIEI

Către,

Comisia pentru administraţie publică,

 amenajarea teritoriului şi echilibru ecologic
AVIZ

asupra propunerii legislative pentru modificarea alin.(3) al art.52
din Ordonanţa de urgenţă a Guvernului nr.195/2005 privind protecţia mediului

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu propunerea legislativă pentru modificarea alin.(3) al art.52 din Ordonanţa de urgenţă a Guvernului nr.195/2005 privind protecţia mediului, transmisă cu adresa nr.Pl.-X 567  din 10 septembrie 2007 şi înregistrată sub nr.24/408/11.09.2007.


Potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.390/22.03.2007, a avizat favorabil propunerea legislativă sus menţionată iar Guvernul prin punctul de vedere nr.845/13.04.2007 nu susţine adoptarea acestei propuneri legislative.

Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă pentru modificarea alin.(3) al art.52 din Ordonanţa de urgenţă a Guvernului nr.195/2005 privind protecţia mediului în şedinţa din 9 octombrie 2007. 

Faţă de cele de mai sus, membrii comisiei au hotărât în unanimitate              avizarea negativă a propunerii legislative pentru modificarea alin.(3) al art.52 din Ordonanţa de urgenţă a Guvernului nr.195/2005 privind protecţia mediului.

 În raport cu obiectul şi conţinutul său, propunerea legislativă face parte din categoria legilor organice.

                 Dr. Valeriu TABĂRĂ

